Alaquàs i Aldaia lliuren els seus premis universitaris
20/04/2012

# Alaquàs i Aldaia lliuren els seus premis universitaris

*   20/04/2012
*   [Imprimir](#)
*   Compartir
*    https://www.alaquas.org/documento.asp?id\_do=13174

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13174%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20i%20Aldaia%20lliuren%20els%20seus%20premis%20universitaris)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13174/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13174/20042012entrega_de_premis_Form_4.jpg)](https://www.alaquas.org/ficheros/documentos/2012/2/13174/20042012entrega_de_premis_Form_10.jpg "<a href='https://www.alaquas.org/ficheros/documentos/2012/2/13174/20042012entrega_de_premis_Form_10.jpg' target=_blank><i class='fa fa-external-link' aria-hidden='true'></i>.Alaquàs i Aldaia lliuren els seus premis universitaris</a>")

L'alaquasera Olga García de Fez guanya l'edició 2012 pel treball "Catalogació de la ceràmica arquitectònica que es conserva in situ als municipis d'Alaquàs i Aldaia"

El Castell d'Alaquàs va acollir ahir dijous el lliurament dels XXVI Premis a Universitaris convocats pels ajuntaments d'Alaquàs i d'Aldaia i per Caixa Popular amb la col·laboració de l'Agrupació Comarcal d'Empresaris i els instituts de les dues poblacions, per tal de posar en valor la riquesa cultural i social d'aquestes poblacions i reconèixer el treball dels universitaris.

El premi ha estat enguany per a **Olga García de Fez**, pel seu treball d'investigació "Catalogació de la ceràmica arquitectònica que es conserva in situ als municipis d'Alaquàs i Aldaia", que ha rebut una dotació de 2000 euros per al desenvolupament de la seua tasca d'investigació. La guanyadora va agrair els presents el premi i va explicar el públic assistent el seu treball d'investigació centrat en la ceràmica que es conserva tant en diversos edificis civils i religiosos d'Alaquàs i d'Aldaia com en els mateixos carrers.

En el lliurament dels premis van estar presents les alcaldesses d'Alaquàs i d'Aldaia, Elvira García Campos i Carmen Jávega Martínez respectivament, i el director de Caixa Popular, Francisco Montesa, que van posar de relleu aquests premis que tenen per objectiu el de facilitar i donar a conèxer a la ciutadania el la realitat humana, social, econòmica i cultural d'Alaquàs i d'Aldaia així com premiar els projectes d'investigació dels universitaris.

El director de Caixa Popular, Francisco Montesa, va destacar l'esforç de totes les entitats per la seua contribución en l'organització d'aquests premis que reconeixen el treball dels universitaris d'Alaquàs i d'Aldaia. L'alcadessa d'Aldaia, va destacar la importància de conservar aquesta part de la història, "que es possible perquè els ciutadans i les institucions ens preocupem cada vegada més per conservar aquells signes que ens defineixen".

Per la seua banda, l'alcaldessa d'Alaquàs, que va tancar l'acte, va posar en valor "el treball premiat per contribuir a difondre el patrimoni i la cultura de dues poblacions tan riques com Alaquàs i Aldaia".

Prèviament va tindre lloc la conferència "L'arquitecte Cortina i el Castell d'Alaquàs", a càrrec de Tomàs Roselló, comissari de l'exposició "Fabular Edificant: l'Obra de Cortina", que es pot contemplar al monument històric fins el 23 de juny. La conferència va servir de marc per a la celebració d'aquests premis que posen en valor la riquesa cultural i patrimonial d'Alaquàs i d'Aldaia.

Els Premis Universitaris estan convocats pels Ajuntaments d'Alaquàs i Aldaia, l'ACE (Agrupació Comarcal d'Empresaris), l'entitat Caixa Popular, a més dels Instituts d'Educació Secundària, Faustí Barberà i el Terç d'Alaquàs i el Carles Salvador i Salvador Gadea d'Aldaia.